শিমলুগুৰিত কামাখ্যা এক্সপ্ৰে'ছত অসম কৃষি বিশ্ববিদ্যালয়ৰ ছাত্ৰীৰ মৃতদেহ উদ্ধাৰৰ ২৪ ঘণ্টাৰ ভিতৰতে যোৰহাটৰ মৰিয়নি ষ্টে'শ্যনত আজি ১১ জুলাইত অৱধ আছাম এক্সপ্ৰে'ছত পুনৰ 'শিমলুগুৰিৰ দৰেই অৱস্থাত' আন এগৰাকী মহিলাৰ মৃতদেহ উদ্ধাৰ হোৱাৰ ফলত অসমৰ ৰে'লত 'ছীৰিয়েল কিলাৰ' ঘূৰিছে নেকি বুলি ব্যাপক আতংকৰ সৃষ্টি হৈছে।
অসমৰ সাংসদ ৰাজেন গোহাঁই ৰাজ্যিক ৰে'ল মন্ত্ৰী হৈ থকাৰ সময়তে ২৪ ঘণ্টাৰ ভিতৰতে সংঘটিত এই দুটা ঘটনাই অসমত ৰে'লযাত্ৰাৰ নিৰাপত্তাক লৈ গুৰুতৰ প্ৰশ্ন অৱতাৰণা কৰিছে।
বিশেষভাৱে সক্ষম লোকৰ ডবাৰ শৌচালয়ত ক্ষত-বিক্ষত অৱস্থাত উদ্ধাৰ হোৱা মহিলাগৰাকীৰ ডিঙিটো লক্ষণীয়ভাৱে শিমলুগুৰিত উদ্ধাৰ হোৱাৰ ৰাধা কুমাৰীৰ দৰেই এখন গামোচা মেৰিয়াই থোৱা অৱস্থাত পোৱা গৈছে।
মহিলাগৰাকীৰ পৰিচয় এতিয়ালৈকে জানিব পৰা হোৱা নাই।
অৰ্ধনগ্ন অৱস্থাত উদ্ধাৰ হোৱা মহিলাগৰাকীক ধৰ্ষণ কৰি হত্যা কৰা বুলি সন্দেহ কৰা হৈছে যদিও মৰণোত্তৰ প্ৰতিবেদনৰ পিছতহে এই বিষয়ে নিশ্চিত হ'ব পৰা যাব বুলি জনাইছে ৰে'লৱে' সূত্ৰই।
২৪ ঘণ্টাৰ ভিতৰত দুগৰাকীকৈ মহিলাৰ ৰে'লত হত্যা হোৱাৰ পিছতো নাগৰিকত্ব বিধেয়কৰ সমৰ্থনত সততে সৰৱ ৰে'ল মন্ত্ৰী গোহাঁয়ে এতিয়াও ঘটনা সন্দৰ্ভত ৰাজ্যবাসীক আস্বস্ত কৰাকৈ কোনো মন্তব্য কৰা নাই।
সংবাদ মাধ্যম আৰু চ'চিয়েল মীডিয়াত ব্যাপক চৰ্চা হোৱা ঘটনাটোত নিমাত হৈ থকা মন্ত্ৰীজনক কালি দেখা গৈছিল নগাঁৱৰ এখন পথ সুৰক্ষা সভাত।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
